
J e g y z ő k ö n y v

Készült Bácsalmás Város Önkormányzata Képviselő-testületének 2015. május 14-én, 13.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester (később érkezett), dr. Bakó Mária Lujza, Márai András, Nagy Gábor és Turcsányi Csaba képviselők (6);

Patocskai Ibolya jegyző, Hortyiné Lapostyán Katalin pénzügyi, beruházási és üzemeltetési megbízott osztályvezető, Horváth István pénzügyi ügyintéző, valamint Horváth Erika pályázati referens (4);

Jegyzőkönyvvezető: Zobokiné Bite Gyöngyi testületi ügyintéző;
Az ülésről távolmaradt: Csémy László, Légrádi Mária és Schaffer Tünde képviselő (3).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Elmondja, hogy azért tartják 14 óra helyett 13 órakor a testületi ülést, mert az eredeti időpontban nem lettek volna határozatképesek; az időpont-változásról telefonon értesítették az érintetteket. Jegyzőkönyv-hitelesítőknek dr. Bakó Mária Lujza és Turcsányi Csaba képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

119/2015. (V. 14.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete dr. Bakó Mária Lujza és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a Bácska Autósiskola Kft. közterület-használati kérelmének tárgyalásával, majd a javaslatának az elfogadását – más indítvány nem lévén – szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:

120/2015. (V. 14.) Bácsalmás v. öh.
Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. május 14-i rendkívüli ülésén a következő napirendi pontokat tárgyalja meg:

1. Tájékoztató az ÁROP-1.A.3-2014-2014-0090 azonosító számú, „Adjunk esélyt mindenkinek! − Esélyteremtő programterv készítése a bácsalmási járásban” című pályázat keretében projektmenedzsment szolgáltatás biztosítására történő szerződéskötésről (1. sz. előterjesztés)
2. „ÁROP-1.A.3-2014-2014-0090 azonosítószámú, „Adjunk esélyt mindenkinek! − Esélyteremtő programterv készítése a bácsalmási járásban” című projekt keretében rendezvény szervezésére és megvalósítására szolgáltató kiválasztása (2. sz. előterjesztés)
3. Kerékpáros rendezvény részére közterület-használat engedélyezése (3. sz. előterjesztés)
4. Egyebek (pályázati kiírás önkormányzati intézmények fejlesztésére, Bovo Kft. állásajánlatai)
1. napirendi pont
Tájékoztató az ÁROP-1.A.3-2014-2014-0090 azonosító számú, „Adjunk esélyt mindenkinek! − Esélyteremtő programterv készítése a bácsalmási járásban” című pályázat keretében projektmenedzsment szolgáltatás biztosítására történő szerződéskötésről 

(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét.

Dr. Bakó Mária Lujza képviselő Majoros Vivien áfa mentességére utalva érdeklődik, hogy a pályázat elszámolása nettó összegben történik-e.

Horváth Erika pályázati koordinátor kijelenti, hogy a pályázatot bruttó összegben számolják el, a jelen tétel elszámolható a pályázatban.
Németh Balázs polgármester – több hozzászólás nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:
121/2015. (V. 14.) Bácsalmás v. öh.
Tájékoztató az ÁROP-1.A.3-2014-2014-0090 
azonosító számú, „Adjunk esélyt mindenkinek! 
− Esélyteremtő programterv készítése a 
bácsalmási járásban” című pályázat 
keretében projektmenedzsment szolgáltatás
biztosítására történő szerződéskötésről 
Határozat
Bácsalmás Város Önkormányzatának Képviselő-testülete jóváhagyólag tudomásul veszi az ÁROP-1.A.3-2014-2014-0090 azonosító számú, ”Adjunk esélyt mindenkinek! - Esélyteremtő programterv készítése a bácsalmási járásban” című pályázat keretében kötött projektmenedzsmenti szerződés megkötését.

Határidő: azonnal

Felelős: Németh Balázs polgármester

Operatív felelős: Horváth Erika pályázati referens
A határozatról értesül: 

- kivonattal: 
1. Németh Balázs polgármester


2. Patocskai Ibolya jegyző



3. Horváth Erika pályázati referens


4. Hortyiné Lapostyán Katalin PBÜ mb. osztályvezető
A képviselő-testület nem kéri jelenteni a határozatban foglaltak végrehajtásának megtörténtét.

Tóth Árpád alpolgármester 13 óra 14 perckor csatlakozik a jelenlévőkhöz.

2. napirendi pont

„ÁROP-1.A.3-2014-2014-0090 azonosítószámú, „Adjunk esélyt mindenkinek! − Esélyteremtő programterv készítése a bácsalmási járásban” című projekt keretében rendezvény szervezésére és megvalósítására szolgáltató kiválasztása 

(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. Kérdés, észrevétel nem lévén az előterjesztés határozati javaslatának az elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:

122/2015. (V. 14.) Bácsalmás v. öh.
ÁROP-1.A.3-2014-2014-0090 azonosítószámú, 

„Adjunk esélyt mindenkinek! − Esélyteremtő 
programterv készítése a bácsalmási járásban” 
című projekt keretében rendezvény szervezésére 
és megvalósítására szolgáltató kiválasztása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) az ÁROP-1.A.3-2014-2014-0090 azonosítószámú, ”Adjunk esélyt mindenkinek!- Esélyteremtő programterv készítése a bácsalmási járásban” című pályázatban rendezvények szervezésére és megvalósítására − 2.595.748 Ft + ÁFA = 3.296.600 Ft összegű árajánlatára tekintettel − a Kun-Pacsér Bt.-t (Kunbaja, Rákóczi u. 15/a.) bízza meg.

2.
A Képviselő-testület a szerződéstervezetet az előterjesztés és a jelen határozat melléklete szerint elfogadja, és felhatalmazza Németh Balázs polgármestert a szerződés aláírására.

Határidő: azonnal

Felelős: Németh Balázs polgármester

Operatív felelős: Horváth Erika pályázati referens
A határozatról értesül: 

- kivonattal:
1. Németh Balázs polgármester 


2. Patocskai Ibolya jegyző



3. Horváth Erika pályázati referens


4. Hortyiné Lapostyán Katalin PBÜ mb. osztályvezető 

A 122/2015. (V. 14.) Bácsalmás v. öh. jelölésű határozat melléklete a jelen jegyzőkönyv mellékleteként szerepel.

3. napirendi pont
Kerékpáros rendezvény részére közterület-használat engedélyezése 

(A 3. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét. Az előterjesztés határozati javaslatának az elfogadását javasolja, majd – kérdés, észrevétel nem lévén – a javaslatának az elfogadását szavazásra bocsátja.

A képviselő-testület egyhangúlag (6 igen szavazattal) a következő határozatot hozza:

123/2015. (V. 14.) Bácsalmás v. öh.
Kerékpáros rendezvény részére 

közterület-használat engedélyezése 
Határozat
1.
Bácsalmás Város Önkormányzatának Képviselő-testülete a közterület-használatról szóló 12/2012. (VI.28.) önkormányzati rendelet alapján a 2015. évi bácsalmási kerékpáros rendezvény megtartásához Bartos József (Bácska Autósiskola Kft.) kérelmező részére 2015. május 16. napján 13 - 15. óra között, a díjmentes szolgáltatás (kulturális és sportrendezvény) megtartásához térítésmentesen közterület-használati engedélyt ad.
2.
A közterület-használati engedéllyel érintett útszakasz: Bácsalmás, Hősök tere nyugati oldalának Kék Írisz Patika és a Szt. János utcai szakasza, valamint a Kovacsics köz egész szakasza.

3.
A program biztonságos lebonyolításáról a szervező gondoskodik.

Szintén a szervező gondoskodik a rendezvénnyel kapcsolatban 

a) a rendőrségi bejelentésről,

b) az útszakasz lezárásáról és 

c) a program megrendezéséről.

4.
A szervező feladata továbbá, hogy az útlezárásról a lakosságot, üzlethelyiségek tulajdonosait a rendezvényt megelőzően kellő időben tájékoztassa.

Határidő: azonnal

Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin PBÜ mb. osztályvezető


4. Keresztesy Csaba városüzemeltetési ügyintéző

- levélben:
1. Bartos József (Bácska Autósiskola Kft., Bácsalmás, Kossuth u. 104.)
4. napirendi pont

Egyebek (pályázati kiírás önkormányzati intézmények fejlesztésére, Bovo Kft. állásajánlatai − szóbeli)
Németh Balázs polgármester tájékoztatásul elmondja, hogy a helyi önkormányzatokért felelős miniszter az államháztartásért felelős miniszterrel közösen pályázatot hirdetett önkormányzati feladatellátást szolgáló fejlesztések támogatására, amelynek keretében kötelező önkormányzati feladatot ellátó intézmények fejlesztése, felújítása valósulhat meg. Az országos keret 2 Mrd Ft, 1 pályázat 30 M Ft támogatásban részesülhet, az önerő nélküli top pályázatokkal szemben 5 %-os forrást biztosítani kell. Szóba jöhet az óvodai, a védőnői épület, a közös önkormányzat székhely hivatalának fejlesztése, felújítása, ill. sportfejlesztés. A pályázat beadásának határideje június 6-a. 
Horváth Erika pályázati referens hozzáteszi, hogy az óvodai utánpótlás infrastruktúra-fejlesztési és az egészségügyi alapellátást szolgáló épületfejlesztési pályázat önereje 15 %.

Németh Balázs polgármester kijelenti, hogy a pályázati lehetőségről még gondolkodni fognak. Felveti, hogy a tojásrudat gyártó kft. állásajánlatairól szóló listát megkapta, fénymásolatban kiosztja. Az érdeklődőknek a munkaügyi központban kell leadniuk önéletrajzukat, az állásinterjúkra október környékén kerül sor, nem feltétel a munkaügyi központi regisztráció. További napirendi pont nem lévén megköszöni a részvételt, és az ülést 13 óra 26 perckor berekeszti.

K. m. f.

Németh Balázs 
Patocskai Ibolya

polgármester
jegyző


dr. Bakó Mária Lujza
Turcsányi Csaba

képviselők, jegyzőkönyv-hitelesítők

Melléklet a Bácsalmás Város Önkormányzatának Képviselő-testülete 12/2015. számú, 

2015. május 14-én megtartott rendkívüli ülésének jegyzőkönyvéhez
Melléklet a 122/2015. (V. 14.) Bácsalmás v. öh. jelölésű határozathoz
Vállalkozási szerződés

amely létrejött

egyrészről 

Megrendelő: 

Bácsalmás Város Önkormányzata

Székhely: 


6430 Bácsalmás, Gróf Teleki József utca 4-8.

Adószám: 


15724320-2-03

Azonosító szám: 

724320

Pénzforgalmi számlaszáma: 
11732088-15336471-50055005

Képviseli:


Németh Balázs polgármester

mint megrendelő (a továbbiakban: Megrendelő)

másrészről

Vállalkozó: 


Kun-Pacsér Bt.

Székhely:


6435 Kunbaja, Rákóczi u. 15/a.

Adószám: 


21960026-2-03

Pénzforgalmi számlaszáma: 
10402843-50526582-90831006

Cégjegyzékszám: 

Cg. 03-06-113169

Képviselő neve: 

Miklós József ügyvezető

mint vállalkozó (a továbbiakban: „Vállalkozó”),

továbbiakban együttesen, mint Felek között az alábbi feltételekkel az alulírott helyen és időben. 

I. 
ELŐZMÉNYEK

Megrendelő az ÁROP-1.A.3-2014-2014-0090 azonosító számú, "Adjunk esélyt mindenkinek!" - Esélyteremtő programterv készítése a bácsalmási járásban” című projektjének megvalósítására 100 % mértékű támogatást nyert az ÁROP-1.A.3-2014 számú, „Területi együttműködést segítő programok kialakítása az önkormányzatoknál a konvergencia régiókban” elnevezésű pályázati rendszerben. A projektben tervezett rendezvényszervezés és megvalósítás projektelemek vonatkozásában Megrendelő 3 azonos szakmai tartalmú árajánlatot kért be. Megrendelő a beérkezett árajánlatok közül Vállalkozó ajánlatát hirdette nyertesnek.
II. 
A szerződés tárgya

Megrendelő megrendeli, Vállalkozó pedig elvállalja az ÁROP-1.A.3-2014-2014-0090 azonosító számú, "Adjunk esélyt mindenkinek!" - Esélyteremtő programterv készítése a bácsalmási járásban” című projekt megvalósítása során a szakmai koncepcióban meghatározott rendezvények megszervezését és lebonyolítását.

A szerződés

- 6 db kerekasztal megbeszélés,

- 5 db kisebb méretű disszeminációs rendezvény,

- 1 db nagyobb méretű disszeminációs rendezvény,

- 1 db „Esély-nap” rendezvény megszervezésére és lebonyolítására irányul.

megszervezésére és lebonyolítására irányul.

III.
A felek jogai és kötelezettségei

3.1.
Vállalkozó kötelezettségei

Vállalkozó kötelezettséget vállal az alábbi feladatok időben pontos, szakmai szempontból magas színvonalú teljesítésére:

Kerekasztal megbeszélések (résztvevők száma: max. 40 fő/alkalom):

· időpont egyeztetés szakmai megvalósítókkal,

· rendezvény helyszínének biztosítása,

· technikai feltételek biztosítása,

· jelenléti ív elkészítése és aláíratása,

· fotók készítése,

· vendéglátás biztosítása (kávé, víz, pogácsa, szendvicsebéd),

· rövid beszámoló készítése az adott eseményről alkalmanként.

Kisebb disszeminációs rendezvények (résztvevők száma: max. 60 fő/alkalom) és 1 db nagyobb disszeminációs rendezvény (résztvevők száma: max. 200 fő):

· időpont egyeztetés szakmai megvalósítókkal,

· meghívottak egyeztetése szakmai megvalósítókkal,

· meghívók szerkesztése és kézbesítése,

· rendezvény helyszínének biztosítása,

· technikai feltételek biztosítása,

· jelenléti ív elkészítése és aláíratása,

· fotók készítése,

· vendéglátás biztosítása (kisebb rendezvények: kávé, víz, pogácsa, svédasztalos szendvicsebéd; nagyobb rendezvény: kávé, víz, pogácsa, svédasztalos szendvicsebéd, vendéglátás helyi termékekből),

· rövid beszámoló készítése az adott eseményről alkalmanként.

Esély Nap (résztvevők száma: max. 375 fő):

· a rendezvény helyszínének biztosítása,

· technikai feltételek biztosítása,

· jelenléti ív elkészítése és aláíratása,

· fotók készítése,

· a rendezvény szakmai színvonalának biztosításához szükséges – szakmai megvalósítók által meghatározásra kerülő – előadók, művészcsoportok fellépésének leszervezése, rendezvényen történő fellépésének biztosítása,

· a rendezvény szakmai színvonalának biztosításához szükséges – szakmai megvalósítók által meghatározásra kerülő – kisebb tárgyi eszközök, készülékek biztosítása,

· vendéglátás biztosítása (kisebb rendezvények: kávé, víz, pogácsa, svédasztalos szendvicsebéd),

· rövid beszámoló készítése az adott eseményről.

Vállalkozó szerződéses kötelezettségeit a jelen szerződés tartalma szerint köteles teljesíteni a Megrendelő érdekében a Megrendelő utasításai szerint, a hatályos jogszabályokkal és szakmai-etikai előírásokkal összhangban.

Vállalkozó köteles a Megrendelő figyelmét felhívni annak célszerűtlen, szakszerűtlen vagy jogszerűtlen utasításaira. Amennyiben a Megrendelő célszerűtlen vagy szakszerűtlen utasítását a figyelmeztetés ellenére fenntartja, azt a Vállalkozó a Megrendelő kizárólagos kockázatára teljesítenie kell.

Vállalkozó a felelősségi körében köteles a Megrendelő kérésére minden olyan dokumentumot előkészíteni és a Megrendelőnek átadni, amelyek a támogatás lehívásához szükségesek, illetve amely dokumentum benyújtását a Közreműködő Szervezet, vagy az Irányító Hatóság a projekt zárásáig illetve a fenntartási időszak végéig előírja.

Vállalkozó a projekttel kapcsolatos minden dokumentumot köteles elkülönítetten nyilvántartani, és legalább a szerződés Megrendelő által igazolt záró teljesítésétől számított 10 évig megőrizni oly módon, hogy azzal biztosítsa a későbbi ellenőrzés lehetőségét.

3.2.
Teljesítési határidő
Vállalkozó Megrendelő kapcsolattartójának iránymutatásai alapján végzi feladatait. Az egyes események teljesítési időpontjának meghatározását Megrendelő kapcsolattartója az adott esemény előtt 2 héttel tájékoztatja Vállalkozót.

Vállalkozó köteles valamennyi szerződésben meghatározott eseményről készült dokumentációt (jelenléti ív., fotódokumentáció, beszámoló) az adott esemény teljesítési napját követő 8 munkanapon belül Megrendelő részére hiánytalanul, papír alapon átadni.

3.3.
Megrendelő kötelezettségei

Vállalkozó szerződésszerű teljesítése esetén a Megrendelő díj fizetésére köteles. A díj nagyságáról és megfizetésének feltételeiről a szerződés IV. pontja rendelkezik.

Megrendelő – 3.1 pontban meghatározott elszámolási dokumentumok szakmai kapcsolattartó általi átvételét követően – az egyes események teljesítésének elismeréséről teljesítésigazolást állít ki. 

A teljesítés elismeréséről a Megrendelő nevében nyilatkozattételre jogosult:

Személy:


Németh Balázs polgármester

Képviselt szervezet:

Bácsalmás Város Önkormányzata

Cím:


6430 Bácsalmás, Gróf Teleki József utca 4-8.

Telefonszám:


+36 79 541 455

Fax:


+36 79 541 470

E-mail:


polgarmester@bacsalmas.hu

Megrendelő köteles mindazon tényt, információt vagy dokumentumot megfelelő időben a Vállalkozó rendelkezésére bocsátani, mely a jelen szerződés részleges és teljes körű teljesítéséhez szükséges. 

3.4.
Együttműködési kötelezettség

Feleket a jelen szerződés fennállása alatt, különösen a tájékoztatás terén, egymás irányában fokozott együttműködési kötelezettség terheli. Vállalkozó részéről a Megrendelővel történő együttműködés magában foglalja különösen a folyamatos információcserét, a szükségszerű tájékoztatást, egyeztetéseket, a Megrendelő ez irányú kérése hiányában is.

Felek kötelesek egymást haladéktalanul tájékoztatni minden olyan körülményről, mely a szerződés részleges, avagy teljes körű teljesítését érinti, különösen azokról, melyek a szerződés határidőben történő teljesítését akadályozhatják vagy veszélyeztethetik. Felek az értesítés elmulasztásából vagy késedelmes teljesítéséből eredő kárért teljes felelősséggel tartoznak.

IV. 
A VÁLLALKOZÁSI díj és annak megfizetése

4.1. Vállalkozó a jelen szerződésben megjelölt kötelezettségei teljes körű és határidőben történő teljesítéséért mindösszesen 2.595.748,- HUF + ÁFA vállalkozási díjra jogosult.

4.2. Vállalkozó valamennyi eseményt követően számla kiállítására jogosult. A számla kiállítás alapja az adott eseményre Megrendelő által kiállított teljesítésigazolás. Vállalkozó összességében 13 számlát állít ki az alábbi bontásban:

     Kerekasztal megbeszélésekről (6 db)

      48.000 Ft/alkalom + ÁFA

     Kisebb disszeminációs rendezvényekről (5 db)
    120.000 Ft/alkalom + ÁFA

     Nagyobb disszeminációs rendezvényről (1 db)
    488.998 Ft + ÁFA

     Esély-Nap rendezvényről (1 db)

1.218.750 Ft + ÁFA

4.3. A vállalkozási díj magában foglalja a feladatok ellátásával összefüggő valamennyi költséget, díjat (ideértve többek között a szerződés teljesítése során fellépő alőadók tiszteletdíját is), továbbá a Vállalkozó rendelkezésre állásának díj- és költségelemekből álló ellenértékét. Vállalkozó kijelenti, hogy a díj a jelen szerződés szerinti feladatok kiváló minőségben és teljes körűen való megvalósítására megfelelő fedezetet biztosít.

4.4. A kifizetés és a számla pénzneme: HUF 

4.5. A szerződésben vállalt feladatok az ÁROP-1.A.3-2014-2014-0090 azonosító számú, "Adjunk esélyt mindenkinek!" - Esélyteremtő programterv készítése a bácsalmási járásban” projekt keretében európai uniós támogatásból kerülnek finanszírozásra. A szerződés tárgyát képező feladatok forrása a 100 % mértékben támogatott projekt Rendezvényszervezés oszlopában szereplő 529. Egyéb igénybevett szolgáltatások költségkategóriában meghatározott forrás.

4.6. A Vállalkozó a szerződés teljesítése során előlegszámla kiállítására nem jogosult.

4.7. A kifizetés az adózás rendjéről szóló 2003. évi XCII. törvény (Art.) 36/A. § hatálya alá tartozik. A kifizetés késedelmes teljesítése esetén a Vállalkozónak jogában áll a vonatkozó törvény szerint késedelmi kamatot felszámítani.

4.8. Felek rögzítik, hogy Megrendelő a szerződés pénzügyi teljesítését Európai Unió által biztosított forrás terhére valósítja meg, ezért a teljesítés ellenőrzésére jogosultak a következő szervezetek: Európai Támogatásokat Auditáló Főigazgatóság, a Magyar Államkincstár, az Állami Számvevőszék, az Európai Bizottság illetékes szervezetei, az Európai Számvevőszék és az Európai Csalásellenes Hivatal.

V.
SZERZŐDÉST BIZTOSÍTÓ MELLÉKKÖTELEZETTSÉGEK

Amennyiben a Vállalkozó – olyan okból, amelyért felelős – késedelmesen teljesít, úgy a Megrendelő késedelmi kötbérre jogosult. A késedelmi kötbér mértéke az eredménytelenül eltelt adott eseményre meghatározott teljesítési határidőtől számítva az adott eseményre vonatkozó nettó vállalkozási díj 0,2 %-a minden késedelemmel érintett naptári nap után, de maximum a nettó vállalkozási díj 5 %-a.

Kötbért a jogosult akkor is követelheti, ha kára nem merült fel. Megrendelő érvényesítheti a kötbért meghaladó kárát, és a szerződésszegésből eredő egyéb jogait is. A szerződésszegéssel okozott kárának megtérítését az erre vonatkozó szabályok szerint akkor is követelheti, ha a kötbérigényét nem érvényesítette. A késedelem esetére kikötött kötbér megfizetése nem mentesít a teljesítés alól.

A Megrendelő a kötbérigényét írásban köteles közölni a Vállalkozóval, külön megjelölve annak jogalapját és összegét.

VI.
A szerződés megszüntetése

6.1
A Megrendelő és a Vállalkozó a másik fél súlyos szerződésszegése esetén jogosult a jelen szerződést azonnali hatállyal felmondani.

6.2
A Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és ezzel kapcsolatos ügyletekről a Megrendelőt haladéktalanul értesíti.

6.3
Megrendelő jogosult és egyben köteles a szerződést felmondani, ha a Vállalkozó ellen a szerződéskötést követően csőd-, felszámolási, végelszámolási, hivatalból törlési, illetve egyéb, a megszüntetésére irányuló eljárás indul.

6.4

A szerződő felek megállapodnak, hogy amennyiben a Vállalkozó bármely szerződéses kötelezettségének a jelen szerződés szerinti határidőben történő teljesítésével 20 napot meghaladóan késedelembe esik, a Megrendelő az érdekmúlás bizonyításának kötelezettsége nélkül jogosult a szerződéstől elállni.

VII.
Titoktartás

A felek titoktartási kötelezettséggel tartoznak a szerződéssel kapcsolatban tudomásukra jutott valamennyi információ, megoldás, adat és dokumentum vonatkozásában a szerződés időtartama alatt és annak teljesítése után. Amennyiben a másik fél nem adja előzetes írásbeli hozzájárulását – jogszabályban előírt kötelezettség kivételével – a felek nem közölhetnek a szerződéssel kapcsolatos, a fentiek szerinti információt harmadik személlyel, illetve nem hozhatják azokat nyilvánosságra. Vállalkozó a szerződés keretein kívül nem használhatja fel a szerződés teljesítése céljából készített Megrendelő specifikus anyagokat. Felek a jelen pont szerinti kötelezettségekről kötelesek megfelelő tájékoztatást adni érintett alkalmazottaik, és alvállalkozóik részére.

VIII.
A szerződés hatálybalépése

A jelen szerződés az aláírása napján lép hatályba.

IX.
A viták rendezése; irányadó jog

Felek megállapodnak abban, hogy a jelen szerződés alapján felmerülő vitákat elsődlegesen egyeztetés útján kísérlik meg rendezni. Ha az egyeztetés nem vezet eredményre, a Felek a jelen szerződéssel kapcsolatban esetlegesen felmerülő viták rendezése céljából a hatáskörrel és illetékességgel rendelkező bírósághoz fordulnak.

A szerződésre nézve a magyar jog irányadó.

X.
Vegyes rendelkezések

11.1.
A feleknek a szerződés szerinti teljesítés érdekében, a közvetlen információ áramoltatás érdekében kapcsolattartókat jelölnek ki:

Vállalkozó részéről:


Kapcsolattartó:

Miklós József

Cím:


6435 Kunbaja, Rákóczi u. 15/a.

Telefonszám:

30/445-4516

Fax:


79/471-594

E-mail:


kunpacserbt@gmail.com 

Megrendelő részéről:



Kapcsolattartó:

Tímár Judit szakmai megvalósító

Cím:


6430 Bácsalmás, Gróf Teleki József utca 4-8.

Telefonszám:

79/541-455
30/565-1459

Fax:


79/541-470

E-mail:


timar.judit@bacsalmas.hu
Felek a kapcsolattartók személyében vagy fenti adataiban bekövetkezett minden változásról kötelesek egymást haladéktalanul írásban értesíteni.

11.2.
Felek szabályszerű írásbeli közlésnek tekintik a faxon és e-mailen elküldött írásbeli üzeneteket is. Kétség esetén mind levél, mind fax, mind pedig e-mail esetében a küldő felet terheli annak a bizonyítása, hogy a másik fél részére az üzenetet megküldte.

11.3.
Amennyiben a jelen szerződés valamely rendelkezése vagy annak egy része érvénytelennek bizonyul, akkor az ilyen érvénytelenség nem érintheti a jelen szerződés többi rendelkezését vagy a rendelkezés többi részét.

XI.
záró rendelkezések

Jelen szerződés négy eredeti példányban készült, melyből három eredeti példány a Megrendelőt, egy eredeti példány a Vállalkozót illeti. Felek szerződésben foglaltakat megértették, mint akaratukkal mindenben megegyezőt az alulírott helyen és időben aláírják.

	Megrendelő részéről:

Németh Balázs

polgármester

Bácsalmás, 2015.május 14.
	Vállalkozó részéről:

Miklós József

ügyvezető

Kunbaja, 2015. május 15.


